Dhudhul Garut

Dhudhul Garut merupakan jajanan sunda asal dari Kabupaten Garut, Jhâbâ Bârâ'. Umumna, produk Dhudhul Garut è pasaran andi' karakteristik sè padhâ dâri sèttong merek ka merek laènna, è antarana bhângon, aroma, rassa, arghâ, bân bungkusan. Hasèlna, konsumen arassa malarat kaangghuy mabida'aghi antara produk Dhudhul sè bhâgus bân sè rèndhâ. Dhudhul Garut panèka sala sèttong komoditas sè bisa maèlang citra Kabupaten Garut mènangka produsen Dhudhul sè berkualitas tèngghi.

È umumma produk Dodol Garut sè bâdâ è pasaran aghâdhuwân karakteristik sè empar (padhâ) antara mèrek sè sèttong kalabân mèrek laènna, bâ' dâri bhângon, ro'om, cèta rassa, arghâ, bân bungkosan. Akibatta, konsumèn ngarasè kangèllan (kasonkar) ka'angghuy mabidhâ ka'dimma produk dodol sè kualitassa saè bân ka'dimma produk dodol sè kualitassa endhâ'. Dodol Garut èngghi panèka sala sèttong komoditas sè kèngèng ngangka' citra Kabupatèn Garut minangka panghasèl Dodol sè akualitas. Bânnya' ghâllu toko-toko otabâ warung-warung sè nyadhiyâ'âghi dodol minangka dhâghânganna. È sapanjhânga jhâlân Kottha Garut bânnya' panjuwâl sè nawarraghi Dodol Garut, otamana è jhâlân-jhâlân sè dhâddhi labâng sakètèng (gerbang) nojjhu ka daèra laèn è sakètar Kottha Garut.

 Sajhârâ 
Adhâsaraghi situs resmi Kemdikbud, industri dodol è kabupatèn panèka molaè akembang sakètar taon 1926 otabâ para' saabad sè tapongkor. Sala sèttong orèng sè angembangaghi industri dodol è bâkto ghâpanèka èngghi panèka Karsinah. È bâkto ghâpanèka, dodol Garut ghi' aghuna'aghi bahan baku sè sederhana, èngghi panèka teppong bherrâs ketthan, soso, ghulâ potè, bân santen nyèyor tanpa bahan pangawèt. Salaèn ghâpanèka, prosès aghâbâyya jugân ghi' èbâling sederhana. Saèrèng ajhâlânna bâkto, industri dodol è Garut jugân sajân akembang. Kantos ahèrra amonculan pangusaha dodol Garut laènna sakètar taon 1950-an.

Saterrossa dodol Garut ngalamè man-gaman modifikasi dâri segi bahan baku bân varian rassa. Molaè moncul dodol Garut sè abahan baku kentang, kacang, nangka sabrang (sirsak), nanas, labu (waluh), wijèn, srikaya, durèn, bân laèn-laènna. Parkembangan dodol Garut sajân alowas amarghâ minat dâri masyarakat sè cokop tèngghi. Malah, dodol Garut ampon èpasarraghi ka mancanegara, akadhi Brunei, Jeppang, Malaysia, Arab Saudi, Singapura, bân Inggris.

 Sombher